J.W. Turner - Wikipedia, déi fräi Enzyklopedie

# J.W. Turner

### Vu Wikipedia, der fräier Enzyklopedie.

Lëtzebuerg, Tate Gallery, (circa 1826)

De Joseph Mallord William Turner, en englesche Moler, gouf 1775 an der Maiden Lane (Covent Garden) zu (London) gebuer. De geneeën Dag ass emstridden. Hien ass den 19. Dezember 1851 gestuerwen, a gouf zu London an der Saint Paul's Cathedral bäigesat. Den J.W. Turner gëtt zu de Romantiker gezielt an huet meeschtens (Aquareller) vu Landschaften gemoolt.

## [Änneren] Seng Formatioun a säi Liewen

Ganz jonk schonn huet den Turner gewise wat hie kann. Säi Papp huet hien an der Molerei ënnerstëtzt a seng schéi Biller a senger Buttiksfënster ausgestallt. 1789 ass den Turner dunn op d'Royal Academy gaang an huet du säin éischten Tableau a Waasserfarwen ausgestallt, an ee Joer méi spéit säin éischt Bild an Ueleg.

Hien huet 1791 bei engem Frënd vu sengem Papp, dem John Narraway, zu Bristol gewunnt a vun do un, bis zu de Kricher vum Napoléon, ass en an England rëmgereest an huet do gemoolt. 1794 huet hie seng zwou éischt Gravurë publizéiert. Am Joer 1799 gouf hien als "Associated member" vun der Royal Academy gewielt, an du, dräi Joer méi spéit, gouf hie volle Member. Hien huet ëmmer un der Royal Academy gehaang, wou hien all Joer ausgestallt huet, a wou hien 1807 och Professer gouf a Virliesungen iwwert d'Landschaftsmolerei gehalen huet. 1799 hat hien och eng eege Gallerie opgemeet, déi hie spéider an d' Queen Anne Street verluecht an ausgebaut huet.

Aner Etappen a sengem Liewen:

- Tëschent 1819 an 1820 éischt Rees an Italien, mat Openthalt zu Venedeg a Roum; aner Visiten zu Venedeg an de Joren 1833, 1835 (wahrscheinlech), an 1840.
- Hien huet stänneg fir Publiziste geschafft a Bicher illustréiert, Bicher, déi tëschent 1827 an 1835 rauskomm sinn.
- Während ongeféier 20 Joer (vun 1798 un) hat hien eng Liaison mam Sarah Danby, mat deem hien zwou Diechter hat, mee dat hien ni bestuet huet.

## [Änneren] Seng Wierker

Hei eng Opstellung vu senge bekannteste Biller:

- Fishermen at Sea (The Cholmeley Sea Piece), 1796, oil on canvas, Tate Gallery, London.
- Buttermere Lake: A Shower, approx. 1798, oil on canvas, Tate Gallery at London.
- Dolbadern Castle, 1799, pencil and watercolor, The Tate Gallery, London.
- The Fifth Plague of Egypt, 1800, oil on canvas, Indianapolis Museum of Art.
- The Passage of the St. Gothard, 1804, watercolor with scraping-out, Abbot Hall Art Gallery, Kendal, Cumbria.
- Hero and Leander, National Gallery at London.
- Dido Building Carthage (The Rise of the Carthaginian Empire), 1815, oil on canvas, National Gallery, London.
- Rome from the Vatican , 1820, oil on canvas, Tate Gallery, London.
- The Bay of Baiae with Apollo and the Sibyl, approx. 1823, oil on canvas, Tate Gallery at London.
- Sunrise Between Two Headlands, Tate Gallery at London.
- Mortlake Terrace, 1826, National Gallery of Art at Washington D.C.
- Ulysses Deriding Polyphemus, 1829, National Gallery London.
- The Burning of the Houses of Parliament, 1834, Cleveland Museum of Art.
- The Burning of the Houses of Parliament, 1834, Philadelphia Museum of Art.
- The Grand Canal, Venice, ca. 1835, Oil on canvas; 36 x 48 1/8 in. (91.4 x 122.2 cm) Metropolitan Museum of Art, New York
- The Lake of Zug, 1843 Watercolor and gouache over graphite on woven paper; 11 3/4 x 18 3/8 in. (29.8 x 46.6 cm) Metropolitan Museum of Art, New York
- Landscape with a River and a Bay in the Background c. 1845 Canvas H 0.93 m; W 1.23 m RF 1967-2. Louvre Paris.
- Conway Castle, North Wales Watercolor and gum arabic with graphite underdrawing 21 1/8 x 30 1/8 in. John Paul Getty Museum
- Long Ship's Lighthouse, Land's End Watercolor and bodycolor 11 1/4 x 17 5/16 in. John Paul Getty Museum Los Angeles
- Van Tromp, Going About to Please His Masters Oil on canvas 36 x 48 in. John Paul Getty Museum Los Angeles
- Fishing Boats with Hucksters Bargaining for Fish Oil on canvas, 1837/38; 174.5 x 224.9 cm Art Institute of Chicago
- Cologne: The Arrival of a Packet-Boat: Painted in 1826. Oil and possibly watercolor on canvas 66 3/8 x 88 1/4 in. (168.6 x 224.1 cm) Frick Collection
- The Harbor of Dieppe Dated 182[6?]. Oil on canvas 68 3/8 x 88 3/4 in. (173.7 x 225.4 cm.) Frick Collection New York
- Mortlake Terrace: Early Summer Morning Painted in 1826. Oil on canvas 36 5/8 x 48 1/2 in. (93 x 123.2 cm.) Frick Collection New York
- Woodcock Shooting on Otley Chevin 1813 Water-colour with touches of gum varnish, on paper (H) 28cm, (W) 39.8cm Wallace Collection London
- Scarborough Castle: Boys Crab Fishing 1809 Water-colour with touches of gum varnish, on paper (H) 27.9cm, (W) 39.8cm Wallace Collection London
- Hackfall, near Ripon Circa 1816 Water-colour with touches of gum varnish, on paper (H) 27.9cm, (W) 39.6cm Wallace Collection London
- Grouse Shooting on Beamsley Beacon 1816 Water-colour with touches of gum varnish, on paper laid down on card (H) 27.9cm, (W) 39.5cm Wallace Collection London

## [Änneren] Den Turner a Lëtzebuerg

Vue vu Lëtzebuerg vun Norden aus
Vue vu Lëtzebuerg vum Fetschenhaff aus

De J.W. Turner war op d'mannst zwee Mol zu Lëtzebuerg, 1834 an 1839 (warscheinlech och 1826). Hie war enchantéiert vu sengem Besuch an huet Biller vun der Stad Lëtzebuerg an de Lëtzebuerger Schlässer gemoolt. Zwee Biller mat Vuë vu Lëtzebuerg sinn am Nationalmusée fir Geschicht a Konscht um Fëschmaart ze gesinn. Eent dovun, eng Vue vum Bockfiels, gouf dem Musée 1982 iwwert de Fonds Culturel geschenkt. Dat zweet, eng Vue vu Lëtzebuerg, vun Norden aus gesinn, koum 1992 an de Besëtz vum Lëtzebuerger Nationalmusée. Dës zwee Biller muss een am Zesummenhang mat enger geplangter Buchserie: "Great Rivers of Europe" oder "River Scenery of Europe" gesinn, déi 1833 vum engleschen Editeur Charles Heath ugekënnegt gi war, mee nëmmen deelweis reealiséiert gouf.

## [Änneren] Literatur

- Bockemühl, Michael: J.M.W. Turner, 1775-1851 - The World of Light and Colour, Benedikt Taschen Verlag, 1991, 185 x 230 mm, 96 Säiten.
- Bailey, Anthony: Standing in the Sun: A Life of J.M.W. Turner, HarperCollins, 1998, 24 Säiten.
- Martin Butlin, Evelyn Joll: The Paintings of J. M. W. Turner : Revised Edition (Paul Mellon Centre for Studies in Britis), 1984, Paul Mellon Center BA, 993 Säiten.

## [Änneren] Um Spaweck

- Websäit vu British Arts
- Säit vum Nationalmusée vu Lëtzebuerg

Vun "http://lb.wikipedia.org../../../j/2E/w/J.W._Turner_1283.html"

Categories: Groussbritannien | Moler | Gebuer 1775 | Gestuerwen 1851

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Dansk
- Deutsch
- Ελληνικά
- English
- Español
- Français
- Galego
- עברית
- Иронау
- Italiano
- 日本語
- Nederlands
- Norsk (bokmål)
- Polski
- Português
- Română
- Русский
- Simple English
- Suomi
- Svenska